laion/Wikipedia-Exotic huggingface dataset:
תברחו

תברחו היא סדרת נוער ואימה, המשודרת ב-HOT VOD Young ובערוץ HOT3 החל משנת 2019. את הסדרה יצרו טל גולדברג ואילן רוזנפלד והיא הוכרזה כסדרה הכי נצפית של HOT VOD Young לשנת 2019. ניב (שחר טבוך) מזמין את חבריו שהתרחקו זה מזה לחדר בריחה כדי לחגוג לו יום הולדת, אך מהר מאוד מסתבר שהם כלואים בחדר הבריחה המתוחכם והמסתורי שיודע עליהם את הסודות הכי כמוסים, ומגלים שלא יוכלו לצאת עד שיחשפו הכל אחד בפני השני. בכל חדר שאליו הם מגיעים ישנה חידה אישית המותאמת לאחד החברים, אשר הולכת וחושפת את הסוד שהוא הסתיר מפני השאר והם יכולים לעבור לחדר הבא רק לאחר שהסוד מתגלה. כל חדר מעוצב לפי מקום אמיתי הקשור לסוד. סודו של רועי מתגלה בתוך מכלאת כלבים, של סתיו בתחנת המשטרה, סודה של אלכס בתוך חנות הפופ אפ שלה, סודה של רז בתוך בנק, סודו של תום בפיצריה וסודו של ניב בתוך הכיתה. "תברחו", במסד הנתונים הקולנועיים IMDb (באנגלית) תברחו, במיזם "אישים" לתיעוד היצירה הישראלית תברחו – פרק 1 המלא!, באתר הוט
רחובות זועמים

רחובות זועמים (באנגלית: Mean Streets) הוא סרט פשע אמריקאי משנת 1973, בבימויו של מרטין סקורסזה עם הרווי קייטל, רוברט דה נירו ודייוויד פרובל בתפקידים הראשיים. התסריט נכתב על ידי מרטין סקורסזה ומרדוק מרטין והוא מבוסס על סיפור קצר של סקורסזה המבוסס על חוויותיו בשכונת איטליה הקטנה בניו יורק, בה גדל. זה שיתוף הפעולה הראשון בן דה נירו לסקורסזה. הסרט הזה הזניק את הקריירה של סקורסזה ושל דה נירו שזכה בפרס שחקן המשנה הטוב ביותר באיגוד המבקרים האמריקני. בשנת 1997 נבחר הסרט לשימור בארכיון הסרטים הלאומי של ארצות הברית שבספריית הקונגרס על חשיבותו מבחינה תרבותית, היסטורית ואסתטית. צ'רלי (הרווי קייטל) הוא בחור אמריקאי ממוצא איטלקי שגר ופועל בניו יורק כגובה חובות ועושה דברו של דודו ג'ובני (צ'זרה דנובה). צ'רלי הוא קתולי מאמין ונקרע בין אמונתו בכנסייה למקצועו העברייני. הוא מרגיש חובה מוסרית להגן על חברו הקרוב "ג'וני בוי" (רוברט דה נירו), מהמר חסר תקנה החייב כסף רב למלווים בשוק האפור של המאפיה האיטלקית בניו יורק. הם מבלים ומתפרעים מדי פעם במועדון הלילה של חברם טוני (דייוויד פרובל). ג'וני מתחיל מריבה במועדון שמתפתחת לקטטה גדולה. שוטרים שמגיעים למקום משליטים סדר ורוצים לעצור את המתפרעים אך מסתלקים לאחר שבעל המועדון משלם להם סכום נכבד... ג'וני חייב סכום גדול למייקל (ריצ'רד רומנוס), עבריין, איש מאפיה מלווה בריבית. ג'וני מתייחס אליו בזלזול, אבל צ'רלי מנסה לפייס את מייקל בקשר לג'וני ולדחות את ההתנגשות הצפויה ביניהם. הוא מנהל יחסים עם בת דודתו של ג'וני, תרזה (איימי רובינסון), הסובלת מהתקפי אפילפסיה. ג'ובני רוצה לקדם את צ'רלי ולמנות אותו למנהל מועדון לילה אך מתנה זאת שיפסיק לצאת עם תרזה חולת האפילפסיה ויפסיק לתמוך בחברו ג'וני הפורק כל עול כי "אנשים מכובדים הולכים עם חברים מכובדים". צ'רלי מזמן את מייקל וג'וני למפגש כדי לסיים את הסכסוך ביניהם. ג'וני מגיע עם אקדח, מקלל את מייקל ומאיים עליו. צ'רלי מסלק אותו מהמקום ומסיע אותו ואת תרזה מחוץ לעיר עד שהעניינים יירגעו. מייקל רודף אחריהם כשעוזרו "ג'ימי שורטס" (מרטין סקורסזה) במושב האחורי. הם מפתיעים את הבורחים ושורטס יורה לעבר רכבם ופוצע את שלושתם. מדיה וקבצים בנושא רחובות זועמים בוויקישיתוף "רחובות זועמים", במסד הנתונים הקולנועיים IMDb (באנגלית) "רחובות זועמים", באתר נטפליקס "רחובות זועמים", באתר AllMovie (באנגלית) "רחובות זועמים", באתר Rotten Tomatoes (באנגלית) "רחובות זועמים", באתר Box Office Mojo (באנגלית) "רחובות זועמים", באתר Metacritic (באנגלית) "רחובות זועמים", באתר אידיבי "רחובות זועמים", במסד הנתונים הקולנועיים KinoPoisk (ברוסית) קדימון לרחוב זועמים, באתר יוטיוב רחוב זועמים, באתר TCM זאב רב-נוף, חיים בצל המאפיה, דבר, 15 באוקטובר 1976 משה נתן, רחובות של חטא ואשמה, מעריב, 15 באוקטובר 1976
לורן שמידט היסריך

לורן שמידט היסריך (באנגלית: Lauren Schmidt Hissrich; נולדה בשנת 1971) היא מפיקה ותסריטאית אמריקאית, המוכרת בעיקר עקב יצירת והפקת סדרת הטלוויזיה של נטפליקס: "המכשף". היא נולדה בשנת 1971 בשם לורן שמידט בעיירה ווסטרוויל שבאוהיו. היא למדה לתואר ראשון בספרות אנגלית ובכתיבה יוצרת במכללת ויטנברג שבספרינגפילד. שמידט היסריך השתתפה בכתיבת תסריטים לסדרות רבות מסוגות שונות, ביניהן: הבית הלבן", "המגנים", "צדק", ""הורות", "אל תזיק", "מרפאה פרטית", "דרדוויל" ו"אקדמיית המטרייה". בדצמבר 2017 הכריזה נטפליקס כי שמידט היסריך תהיה המפיקה והתסריטאית של סדרת טלוויזיה חדשה בשם "המכשף", שתהיה מבוססת על סדרת הספרים בעלת אותו השם מאת אנדז'יי ספקובסקי. לשנת 2024 מתוכננת הקרנה של סרט "המכשף: הסירנות מהמעמקים". שמידט היסריך גרה בלוס אנג'לס. בעלה, מייקל היסריך, גם הוא מפיק טלוויזיה. לזוג שני בנים. מדיה וקבצים בנושא לורן שמידט היסריך בוויקישיתוף לורן שמידט היסריך, ברשת החברתית אקס (טוויטר) לורן שמידט היסריך, ברשת החברתית אינסטגרם לורן שמידט היסריך, במסד הנתונים הקולנועיים IMDb (באנגלית) לורן שמידט היסריך, באתר "אידיבי", מאגר הידע העברי לקולנוע ישראלי ועולמי "Schmidt Wins Recognition as Outstanding Young Alumna" (PDF). Footnotes: English Department News and Notes. Wittenberg University Department of English. 2 (2): 3. Fall 2009. Hanna, Lauren Hissrich, Of Writers and Women (באנגלית) Staff Writer Andrew McGinn, You, too, can find success in Hollywood with just a Wittenberg education, springfieldnewssun (באנגלית) Daniel Holloway, Daniel Holloway, Lauren Schmidt Hissrich to Adapt ‘The Witcher’ for Netflix (EXCLUSIVE), Variety, ‏2017-12-08 (באנגלית) Nerdlocker Artist Interview: Lauren Schmidt Hissrich - Nerdlocker.com (באנגלית)
קורפוס המילואים ה-23 (האימפריה הגרמנית)

קורפוס המילואים ה-23 (בגרמנית: XXIII. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה. הקורפוס הוקם ב-25 באוגוסט 1914 כחלק מהגל השני של הגיוס במלחמת העולם הראשונה, והועמד תחת פיקודו של גאורג פון קלייסט. הקורפוס כלל את דיוויזיות המילואים ה-45 וה-46. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק בקרב איפר הראשון, ובאפריל 1915 לחם בקרב איפר השני. בשנת 1916 לחם הקורפוס במהלך הקרב על הסום כחלק מהארמייה השנייה, ובקיץ 1917 הוא הועבר לחזית המזרחית, שם לחם בקרב ריגה ובמבצע אלביון. לאחר מכן חזר הקורפוס למערב והועמד תחת פיקודה של הארמייה השנייה, ולחם עמה בקרב קמברה. באביב השתתף הקורפוס במבצע מיכאל, וב-12 באוגוסט 1918 פורק הקורפוס. גאורג פון קלייסט (25 באוגוסט 1914–19 בדצמבר 1914) הוגו פון קאטן (19 בדצמבר 1914–31 ביולי 1918) ארתור פון גאביין (31 ביולי 1918–12 באוגוסט 1918) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
טירת סטורמונט

טירת סטורמונט (באנגלית: Stormont Castle) היא בית אחוזה המצוי בבלפסט. מבנה זה שימש, בין השנים 1921–1972 כבית המגורים הרשמי של ראש ממשלת צפון אירלנד (אולם חלק מראשי הממשלה העדיפו להתגורר בבית סטורמונט - מקום המגורים הרשמי של יושב ראש בית הנבחרים של צפון אירלנד שלא היה בשימוש מאחר שמרבית יושבי הראש העדיפו להישאר ולהתגורר בבתיהם הפרטיים). כמו כן שימש המבנה כבניין הממשלה של ממשלת צפון אירלנד עד שנת 1982. מאז שנת 1973 משמש המבנה למשרדי מזכיר המדינה של צפון אירלנד. מדיה וקבצים בנושא טירת סטורמונט בוויקישיתוף
Dices Que Te Vas

Dices Que Te Vas (באנגלית: You say that you're going, ובעברית: אתה אומר שאתה הולך) הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמר אנואל AA, מתוך האלבום Ocean. השיר יצא לאור ב-30 במאי 2019, על ידי חברת התקליטים יוניברסל מיוזיק לטין אנטרטיינמנט, כסינגל השמיני מתוך האלבום. השיר הגיע אל המקום ה-47 במצעד השירים הלטיניים. השיר נכתב על ידי קרול ג'י, אנואל AA, חוסה מנואל גאזמי וחוסה גאזמי סנטיאגו והופק על ידי קרול ג'י ואנואל AA גם כן. בספוטיפיי הצליח השיר לצבור קרוב ל-40 מיליון השמעות, מה שהופך אותו לאחד מתוך השירים המושמעים ביותר מהאלבום שם. קליפ נוסף שהועלה ליוטיוב ב-3 במאי 2019, הצליח לצבור קרוב ל-6 מיליון צפיות בסך הכל. הווידאו קליפ המלא שיצא עבור השיר הועלה לערוץ היוטיוב של קרול ג'י ב-30 במאי 2019, ביום צאתו של השיר כסינגל. ביממה אחת, הצליח הקליפ לצבור למעלה מ-5 מיליון צפיות, ובשבוע אחד הצליח לצבור קרוב ל-20 מיליון צפיות. נכון לדצמבר 2019, מונה הצפיות של הקליפ עומד על כ-122 מיליון צפיות. סרטון השיר "Dices Que Te Vas" באתר יוטיוב קרול ג'י, אנואל AA, חוסה מנואל גאזמי, חוסה גאזמי סנטיאגו KAROL G (Ft. Anuel AA) – Dices Que Te Vas (באנגלית), נבדק ב-2019-12-26 KAROL G, Anuel AA - Dices Que Te Vas, נבדק ב-2019-12-26 Karol G Chart History, Billboard Dices Que Te Vas, נבדק ב-2019-12-26 Anuel AA Ft Karol G - Dices Que Te Vas, נבדק ב-2019-12-26 KarolGVEVO (2018-09-13), Karol G, Anuel AA - Culpables, נבדק ב-2019-05-10 YouTube Stats of KAROL G, Anuel AA - Dices Que Te Vas, kworb.net YouTube Weekly Chart, kworb.net
Love with a Quality

Love with a Quality (בעברית: אהבה עם איכות) הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמר דמיאן מארלי, מתוך האלבום Ocean. השיר יצא לאור ב-9 במאי 2019, על ידי חברת התקליטים יוניברסל מיוזיק לטין אנטרטיינמנט, כסינגל השביעי מתוך האלבום. השיר הגיע אל המקום ה-75 במצעד השירים שבקולומביה. השיר נכתב על ידי קרול ג'י, אווי און דה דראמס ודמיאל מארלי והופק על ידי אווי און דה דראמס גם כן. בספוטיפיי הצליח השיר לצבור קרוב ל-20 מיליון השמעות, מה שהופך אותו לאחד מתוך השירים המושמעים ביותר מהאלבום שם. האודיו של השיר הועלה ליוטיוב ב-2 במאי 2019, והצליח לצבור קרוב ל-10 מיליון צפיות. הווידאו קליפ המלא שיצא עבור השיר הועלה לערוץ היוטיוב של קרול ג'י ב-9 במאי 2019, ביום צאתו של השיר כסינגל. ביממה אחת, הצליח הקליפ לצבור למעלה מ-2.3 מיליון צפיות, ובשבוע אחד הצליח לצבור למעלה מ-10 מיליון צפיות. נכון לדצמבר 2019, מונה הצפיות של הקליפ עומד על כ-68 מיליון צפיות. סרטון השיר "Love with a Quality" באתר יוטיוב קרול ג'י, אווי און דה דראמס, דמיאל מארלי KAROL G (Ft. Damian Marley) – Love With a Quality (באנגלית), נבדק ב-2019-12-26 Top 100 Colombia - national-REPORT, web.archive.org, ‏2019-06-03 Love With A Quality, נבדק ב-2019-12-26 KAROL G, Damian "Jr. Gong" Marley - Love With A Quality (Audio), נבדק ב-2019-12-26 YouTube, www.youtube.com YouTube Stats of KAROL G, Damian "Jr. Gong" Marley - Love With A Quality, kworb.net YouTube Weekly Chart, kworb.net
Tusa

Tusa הוא סינגל, שהוקלט על ידי הזמרת-יוצרת הקולומביאנית קרול ג'י, ביחד עם הראפרית הטרינידדית ניקי מינאז'. השיר יצא לאור ב-7 בנובמבר, על ידי חברות התקליטים יוניברסל מיוזיק לטין אנטרטיינמנט, יוניברסל מיוזיק גרופ וריפבליק רקורדס כסינגל מתוך אלבום KG0516. השיר הגיע אל המקום הראשון במצעד השירים הלטיניים. השיר נכתב על ידי קרול ג'י, ניקי מינאז', אווי און דה דראמס ופזמונאים נוספים והופק על ידי אווי און דה דראמס. איגוד תעשיית ההקלטות האמריקאי העניק לשיר את תואר היהלום הלטיני, על מכירות של למעלה מ-600,000 עותקים במדינה. בהמשך, העניקו לו את תואר 35 הפלטינות הלטיניות על מכירות של למעלה מ-2,100,000 מיליון עותקים. איגוד תעשיית ההקלטות הספרדי העניק לשיר את תואר הזהב על מכירות של למעלה מ-20,000 עותקים במדינה. הווידאו קליפ המלא שיצא עבור השיר הועלה לערוץ היוטיוב של קרול ג'י ב-7 בנובמבר 2019, ביום צאתו של השיר כסינגל. ביממה אחת, הצליח הקליפ לצבור למעלה מ-7.8 מיליון צפיות, ובשבוע אחד הצליח לצבור קרוב ל-37 מיליון צפיות. נכון לשנת 2021, נחשב הקליפ לאחד מ-200 הנצפים ביותר בכל הזמנים. נכון לספטמבר 2021 עומד מונה הצפיות של הקליפ על למעלה מ-1.2 מיליארד צפיות. בחודש יוני 2020 כלל מגזין בילבורד את השיר ברשימת "50 השירים הטובים ביותר עד כה של שנת 2020". מידע על הסינגל "Tusa" באתר מיוזיק בריינז מילות השיר "Tusa" באתר Genius סרטון השיר "Tusa" באתר יוטיוב Suzy Exposito, Suzy Exposito, Karol G, Nicki Minaj Exude Glamour in Surprise New Video for 'Tusa', Rolling Stone, ‏2019-11-08 (באנגלית) Karol G & Nicki Minaj's 'Tusa' Becomes First Song by Two Lead Female Artists to Debut at No. 1 on Hot Latin Songs, Billboard Karol G Chart History, Billboard KAROL G & Nicki Minaj – Tusa (באנגלית), נבדק ב-2019-12-26 Gold & Platinum, RIAA (באנגלית) "American single certifications – Karol G – Tusa" El portal de Música, www.elportaldemusica.es KAROL G, Nicki Minaj - Tusa, נבדק ב-2019-12-26 YouTube Stats of KAROL G, Nicki Minaj - Tusa, kworb.net YouTube Weekly Chart, kworb.net YouTube - Most Viewed Music Videos of All Time, kworb.net The 50 Best Songs of 2020 So Far, בילבורד, ‏10 ביוני 2020 Certificazioni - FIMI, www.fimi.it (באיטלקית) chart data, .@karolg and @NICKIMINAJ's "Tusa" has now sold over 900,000 units in the US., @chartdata, ‏2020T18:30 (באנגלית) ultratop.be - ULTRATOP BELGIAN CHARTS, www.ultratop.be AMPROFON, amprofon.com.mx ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl "Top AFP/Audigest - Semana 16 de 2020" (PDF) (in Portuguese). Associação Fonográfica Portuguesa. p. 4. Retrieved 24 April 2020. Les certifications, SNEP (בצרפתית) Tusa, נבדק ב-2020-03-24 KAROL G "Tusa" | (Radio Date: 13/12/2019), radiodate.it (באנגלית) Top 40/M Future Releases | Mainstream Hit Songs Being Released and Their Release Dates ..., web.archive.org, ‏2020-02-05
לוח אירועים שנתי

אירועים בלוח הגרגוריאני History Channel - This Day in History הביוגרפיות של היום(הקישור אינו פעיל) BBC - ON THIS DAY היום לפני בהיסטוריה של המדע היום בהיסטוריה באתר Yahoo! News מבוסס על סוכנות הידיעות AP היום בהיסטוריה באתר infoplease. היום בהיסטוריה באתר ספריית הקונגרס של ארצות הברית ביום הזה באתר העיתון NYT
Beg

"Beg" (מעוצב באותיות גדולות) הוא סינגל שהוקלט על ידי הזמר הישראלי עומר אדם והזמרת הישראלית נטע ברזילי. השיר יצא לאור ב-26 בדצמבר 2019, כסינגל מתוך אלבומו השישי של אדם Omer, דרך חברת התקליטים אן אם סי יונייטד. השיר נכתב והולחן על ידי עומר אדם, נטע ברזילי, דורון מדלי, אבי אוחיון, אבשלום אריאל והופק על ידי ינון יהל ואבשלום אריאל. השיר הוא בסגנון הפופ, אשר משלב בתוכו גם את סגנון הדאנס. בסמוך לצאתו כסינגל, עלה השיר לרשת הזרמת המדיה ספוטיפיי. טרם יצא הווידאו קליפ המלא של השיר, העלה אדם לערוץ היוטיוב שלו ב-26 בדצמבר 2019, את האודיו הרשמי של השיר. סרטון השיר "Beg" באתר יוטיוב לדף השיר באתר הספרייה הלאומית עומר אדם, נטע ברזילי, דורון מדלי, אבי אוחיון, אבשלום אריאל עומר אדם, נטע ברזילי, דורון מדלי, אבי אוחיון, אבשלום אריאל עומר אדם ונטע ברזילי - BEG, באתר ‏מאקו‏, 26 בדצמבר 2019 BEG, נבדק ב-2019-12-26 עומר אדם - הערוץ הרשמי (2019-12-26), עומר אדם & נטע ברזילי - BEG, נבדק ב-2019-12-26 רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020
הנס-יואכים קולנקאמפף

הנס-יואכים קולנקאמפף (בגרמנית: Hans-Joachim Kulenkampff;‏ 27 באפריל 1921 – 14 באוגוסט 1998) היה שחקן גרמני. קולנקאמפף נולד בברמן למשפחה עשירה, אביו היה איש עסקים וסבו מצד אמו היה פסנתרן ופרופסור למוזיקה. לאחר התיכון הוא למד משחק בבית ספר לתיאטרון של דויטשס תיאטר, הוא שירת בורמאכט במהלך מלחמת העולם השנייה ואף נלקח בשבי על ידי הבריטים. הופעתו הראשונה הייתה ב-1943 בתיאטרון בברמן ולאחר מכן הופיע בתיאטראות באוסטריה ובשווייץ. ב-1947 החל להופיע בקביעות בתיאטרון בפרנקפורט. ב-1956 הופיע לראשונה בקולנוע בקומדיה המוזיקלית "Bonjour, Kathrin". ב-1961 שיחק בסרט "Drei Mann in einem Boot" המהווה את האיבוד הגרמני לספר שלושה בסירה אחת (מלבד הכלב). קולנקאמפף הנחה את תחרות המוזיקה לבחירת הנציגות הגרמנית לאירוויזיון ב-1957, ואת תחרות מיס גרמניה ב-1967. מ-1964 ועד 1987 הנחה את שעשועון הטלוויזיה "Einer wird gewinnen" ב-1988 שיחק בסרט "Starke Zeiten" שבו שיחקו בין היתר גם דייוויד הסלהוף וצחי נוי. מדיה וקבצים בנושא הנס-יואכים קולנקאמפף בוויקישיתוף הנס-יואכים קולנקאמפף, במסד הנתונים הקולנועיים IMDb (באנגלית) הנס-יואכים קולנקאמפף, באתר AllMovie (באנגלית) הנס-יואכים קולנקאמפף, במסד הנתונים הקולנועיים KinoPoisk (ברוסית) הנס-יואכים קולנקאמפף, באתר MusicBrainz (באנגלית) הנס-יואכים קולנקאמפף, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גרמניה באירוויזיון 1957

גרמניה באירוויזיון 1957 השתתפה עם השיר "Telefon, Telefon" בביצוע של מרגוט הילשר. לקראת אירוויזיון 1957 ערכה גרמניה המערבית תחרות פתוחה לבחירת השיר שייצג אותה בתחרות, בה השתתפו 4 זמרים שונים. התחרות נערכה ב-17 בפברואר 1957 והנחה אותה האנס-יואכים קולנקאמפף. פרק זה לוקה בחסר. אנא תרמו לוויקיפדיה והשלימו אותו.
הקטר הקטן

הקטר הקטן (באנגלית: The Little Engine That Could, "הקטר הקטן שהצליח") הוא סרט הנפשה אמריקאי-בריטי, מסוגת קומדיה, הרפתקאות ומוזיקה, המבוסס על הספר "הקטר הכחול שיכול" מאת ווטי פיפר. הסרט בוים והופק על ידי דייב אדווארדס, יחד עם הפקתו של מייק יאנג, ונכתב על ידי ריי ראמי. הסרט הופק על ידי S4C,‏ Kalato Animation ו-Dave Edwards Studio. הסרט הופץ לראשונה בבריטניה ב-VHS על ידי Universal Pictures Home Entertainment ב-1 בינואר 1991, ובישראל הוא שודר באותה שנה בדיבוב עברי בטלוויזיה החינוכית. אורך הסרט הוא כ-30 דקות, ושפת המקור שלו היא אנגלית. הסרט עוקב אחר רוני (במקור: טילי), קטר עיתוק זעיר שחולם להוביל מאחוריו רכבת לכל דבר. יום אחד מתקלקלת רכבת המובילה צעצועים ומזון לימי הולדת, ואף קטר אינו מוכן להוביל אותה פרט לרוני. במהלך הסרט רוני עוזר להוביל את הרכבת הנטושה ועובר הרפתקאות ומכשולים בדרכו אל ילדי העיירה. הדיבוב העברי בוים על ידי חנה דרורי קשי, והופק על ידי חסיה ורטהיים באולפני דאב תל אביב. "הקטר הקטן", במסד הנתונים הקולנועיים IMDb (באנגלית) "הקטר הקטן", באתר AllMovie (באנגלית) "הקטר הקטן", באתר Rotten Tomatoes (באנגלית) "הקטר הקטן", במסד הנתונים הקולנועיים KinoPoisk (ברוסית) הקטר הקטן, במיזם "אישים" לתיעוד היצירה הישראלית בסוגריים שמות הדמויות המקוריים
המרכז לרפואת שיניים

המרכז לרפואת שיניים הוא מרכז רפואי של חיל הרפואה בצה"ל, הנמצא בשטח המרכז הרפואי ע"ש שיבא בתל השומר. ארגונית, המרכז נמצא תחת פיקוד מחלקת רפואת השיניים במפקדת קצין רפואה ראשי (מקרפ"ר) ובראשו עומד קצין רפואת שיניים בדרגת סגן אלוף. בעבר, שכן המרכז במחנה ב' של מקרפ"ר אשר נמצא במחנה דורי. במהלך שנות ה-80 של המאה ה-20 עבר המרכז אל תוך בית החולים שיבא והוא שוכן כיום בבנין "פה ושן", יחד עם גופי רפואת שיניים (האזרחיים) של בית החולים: המחלקה לכירורגיית פה ולסתות, היחידה לרפואת הפה ורפואת שיניים לילדים, והמרפאה לשיקום פנים ולסתות. כחלק מתהליכי שיפור שירות והתייעלות, המרפאה המשמרת ששכנה במחנה מקרפ"ר ב' והיוותה שלוחה של המרכז לרפואת שיניים, נסגרה בשנת 2020 ואוחדה עם מרפאת השיניים במרפ"א מרכז (צריפין). נכון לשנת 2023, סא"ל ד"ר אבי לוין משמש כמפקד המרכז. בין המפקדים הקודמים: סא"ל ד"ר יונתן לוין ד"ר דרור טויטו, ד"ר פיני בר חמא, ד"ר אלכס דובריאן, ד"ר שי גורן, ד"ר גדי שחר, ד"ר אלון שנקמן. לשמש מרכז המומחים הראשי של חיל הרפואה בתחום רפואת השיניים לשמש מרכז להתמחויות ברפואת שיניים של קציני רפואת השיניים בצה"ל ביצוע מחקרים בתחום רפואת השיניים הצבאית במרכז ישנן מחלקות קליניות ומחלקות תומכות. רוב המחלקות הקליניות מקיימות בתוכן תוכנית התמחות, המוכרת על ידי המועצה המדעית של ההסתדרות לרפואת שיניים בישראל ומשרד הבריאות. מחלקת מנהלה ולוגיסטיקה המחלקה לשיקום הפה - המחלקה הגדולה ביותר, כוללת תוכנית התמחות המחלקה לפריודונטיה (רפואת חניכיים) - כוללת תוכנית התמחות היחידה לרפואת הפה (בשילוב עם מרפאת השיניים לילדים) - כוללת תוכניות התמחות המחלקה לאנדודונטיה (טיפולי שורש) - כוללת תוכנית התמחות המחלקה לאורתודונטיה (יישור שיניים ולסתות) - כוללת תוכנית התמחות מחלקת דימות מעבדה דנטלית כל מה שרציתם לדעת על רפואת שיניים בצה"ל, באתר צה"ל
ליינקופל

ליינקופל (שם מדעי: Leinkupal; משמעות השם: "משפחה נעלמת") הוא סוג של דינוזאור זאורופוד, שחי בקרטיקון התחתון באזור שכיום מוכר כצפון חבל הארץ פטגוניה שבארגנטינה. נכון להיום, הסוג מכיל רק מין אחד, Leinkupal laticauda. בשנת 2014, המין L. laticauda תואר על ידי הפלאונטולוגים פבלו גלינה, סבסטיאן אפסטגויה, אלחנדרו הלוזה וחואן קנאל על סמך סדרה של מאובנים שהתגלו במשלחות חפירה שנערכו ב-2010 וב-2012. השם ליינקופל בא מהלחם של המילים הדרום אמריקאיות העתיקות "lein", שפירושה להיעלם, ו-"kupal", שפירושה משפחה. שם המין, "laticauda", בא מהלחם של המילים הלטיניות "latus", שפירושה רחב, ו-"cauda", שפירושה זנב. המאובנים שעל פיהם תוארו הסוג והמין לראשונה היו סדרה של חוליות זנב ואמצע עמוד השדרה, שקיבלו את השמות "MMCH-Pv 63-1" עד "MMCH-Pv 63-8" (פרט "MMCH-Pv 63-1" משמש כהולוטייפ של המין בעוד השבעה הנוספים משמשים כפראטייפים). הסוג ליינקופל הוא זאורופוד ששייך למשפחת הדיפלודוקיים, ובדומה לשאר חברי המשפחה הוא היה חיה צמחונית שהלכה על ארבע רגליים בעלת צוואר ארוך וזנב ארוך שהסתיים במעיין "שוט". הליינקופל היה קטן בהשוואה לדיפלודוקיים מוכרים יותר, כאשר אורכו הגיע בין 9 ל-10 מטר וגבהו בירכיים היה בין 1.7 ל-2 מטר. מאובנים של הסוג ליינקופל נמצאו בתצורת "בחדה קולוראדה", אזור שכיום הפך לצפון פטגוניה. ניתוח הרכב התצורה מצביע על כך שגילה הוא בין 140 ל-134 מיליון שנה לפנה"ס, ושהיו בה מישורים שהכילו נהרות שהתפצלו להרבה נחלים קטנים וקרובים (בדומה לדלתות בנות ימינו). בתור חבר למשפחת הדיפלודוקיים, הליינקופל ניזון מצמחים חשופי זרע גבוהים. הליינקופל חלק את סביבתו עם הדיקראוזאור בחדזאורוס, ועם דינוזאורים תרופודים שונים (אף על פי שעוד לא הוגדר סוג רשמי מהתצורה, נמצאו בה שרידים ששייכים ככל הנראה לאבליזאוריים ולדיינוניכוזאורים). מדיה וקבצים בנושא ליינקופל בוויקישיתוף
גאורג פון קלייסט

גאורג פרידריך פון קלייסט (בגרמנית: Georg Friedrich von Kleist;‏ 25 בספטמבר 1852 – 29 ביולי 1923) היה גנרל פרשים גרמני, ומפקד קורפוס המילואים ה-23 בתחילת מלחמת העולם הראשונה. פון קלייסט נולד ב-25 בספטמבר 1852 בריינפלד (אנ'), פרוסיה המערבית. בשנת 1869 הוא התגייס לצבא הפרוסי, והצטרף לרגימנט הרגלים ה-52 (ברנדנבורג ה-6 - פון אלפנסלבן). במהלך מלחמת צרפת–פרוסיה לחם פון קלייסט בקרב גרבלוט, ואף נפצע במהלך הקרב, ולאחר החלמתו עבר לחיל הפרשים. בשנת 1887 הוא מונה לקצין מטה בדיוויזיה ה-3, ובשנת 1892 מונה למפקד רגימנט האולנים ה-3 (ברנדנבורג ה-1 - אלכסנדר השני, קיסר רוסיה). בשנת 1899 הועלה קלייסט לדרגת גנרל מיור, ובשנת 1901 מונה למפקד פיקוח הפרשים הראשון. בשנת 1902 הועלה לדרגת גנרל לויטננט, ושנה לאחר מכן הוא מונה למפקד הדיוויזיה ה-38 בארפורט. ב-27 בינואר 1907 מונה קלייסט למפקח הכללי של חיל הפרשים והועלה לדרגת גנרל חיל הפרשים. בשנת 1909 העניק לו וילהלם השני את עיטור הצלב הגדול של מסדר העיט האדום עם עלי אלון וכתר, ובשנת 1912 הוא פרש לביתו. ב-25 באוגוסט 1914 מונה קלייסט למפקד קורפוס המילואים ה-23, אשר הוקם כחלק מהגל השני של הגיוס במלחמת העולם הראשונה, וכלל את דיוויזיות המילואים ה-45 וה-46. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק בקרב איפר הראשון, וב-19 בדצמבר 1914 הוא נאלץ להתפטר מתפקידו עקב בעיות לב. בשנים 1910–1918 הוא היה יו"ר האגודה המשפחתית של קלייסט, חבר בית האחוזה הפרוסי, ומסתיו 1918 היה יו"ר "הליגה הפרוסית", שפעלה למען השבת המלוכה. לאחר המלחמה התגורר קלייסט בווסקן (אנ'), עד מותו ב-29 ביולי 1923. פון קלייסט התחתן עם אנה ברברה פון נטוסיוס, ממנה נולדו לו 5 ילדים.
Secrets (אלבום)

Secrets (בעברית: סודות) הוא אלבומה השני של הזמרת-יוצרת האמריקאית, טוני ברקסטון. האלבום יצא לאור ב-18 ביוני 1996, על ידי חברות התקליטים לה-פייס רקורדס ואריסטה רקורדס. האלבום זכה להצלחה מסחרית אדירה כאשר מכר 15 מיליון עותקים בכל העולם. בארצות הברית זכה להצלחה רבה במיוחד כאשר מכר קרוב ל-6.3 מיליון עותקים נכון להיום מה שמזכה אותו ב-6 מעמדות פלטינה. בנוסף האלבום גם הועמד לפרס גראמי בקטגוריית "אלבום הפופ הטוב ביותר" בטקס אשר התרחש שנה לאחר מכן. בעת יציאתו האלבום הגיע למקום השני בארצות הברית ולמקום הראשון במצעד אלבומי ה-R&B וההיפ-הופ עם מכירות של 170 אלף עותקים. נכון להיום מכירות האלבום עומדות על קרוב ל-6.3 מיליון עותקים במדינה מה שמזכה אותו ל-6 מעמדות פלטינה. בקנדה האלבום הגיע בעת יציאתו למקום ה-4 במצעד האלבומים הקנדי ונכון להיום מכירותיו עומדות על 700 אלף עותקים במדינה מה שמזכה אותו ב-7 מעמדות פלטינה. בבריטניה האלבום הגיע למקום ה-54 בלבד בעת יציאתו אך לאחר 30 שבועות הצליח להגיע למקום ה-10. נכון להיות מכירותיו במדינה עומדות על 600 אלף עותקים ובכך זכאי למעמד פלטינה כפולה. באשר אירופה האלבום גם זכה להצלחה כאשר הגיע לראשי המצעדים של דנמרק, שווייץ והולנד, לחמישייה הפותחת באוסטריה, בלגיה, פינלנד, גרמניה ושוודיה ולעשירייה הפותחת באירלנד. באוסטרליה וניו זילנד האלבום הגיע למקום 11 והגיע למעמד פלטינה כפולה עם מכירות של 140 עותקים באוסטרליה ומעמד זהב עם מכירות של 7,500 עותקים בניו זילנד. נכון למאי 2010 מכירות האלבום עומדות על סך 10 מיליון עותקים. על מנת לקדם את האלבום יצא ברקסטון לסיבוב ההופעות "Secrets Tour" בצפון אמריקה ואירופה אשר נמשך כשנה וחודשיים והתפרש על פני 150 הופעות. האלבום כולל בתוכו את הלהיט "Un-Break My Heart" אשר נחשב לאחד מהשירים המצליחים ביותר בהיסטורית ארצות הברית. מידע על האלבום Secrets באתר MusicBrainz מידע על האלבום Secrets באתר AllMusic האלבום Secrets באתר Discogs Toni Braxton - Secrets, Discogs (באנגלית) Erik Maza, Toni Braxton's decade-long record sales slump, baltimoresun.com
מושבי יחדיו

מושבי יחדיו הוא שם כולל לשלושת המושבים ברוש, תדהר ותאשור, הממוקמים בצפון־מערב הנגב, דרומית־מזרחית לנתיבות וצפונית־מזרחית לאופקים. שמם מגיע מספר ישעיהו: ”אָשִׂים בָּעֲרָבָה בְּרוֹשׁ תִּדְהָר וּתְאַשּׁוּר יַחְדָּו”. בעבר כונו המושבים "גוש שעריות" או "יישובי שעריות" על שם ואדי שעריה שחוצה אותם. המושבים הוקמו בשנת 1953 כחלק ממועצה אזורית בני שמעון על ידי תנועת המושבים, בעיקר על ידי יוצאי עדות המזרח. התושבים עוסקים בעיקר בחקלאות ובעבודות חוץ. בשנת 1960 עלה הרעיון להעביר את המושבים למועצה אזורית שלחים, מכיוון שמועצת בני שמעון מטפלת בעיקר בקיבוצים, אך הרעיון לא יצא לפועל. מושבי יחדיו, במרכז המידע לנגב ולגליל של תנועת אור ספר ישעיהו, פרק מ"א, פסוק י"ט מרדכי ארציאלי, המשבר במושב ברוש, הארץ, 9 בנובמבר 1960 מושבים נוספים למועצת שלחים, דבר, 29 במרץ 1960 ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.